 **REPUBLIKA HRVATSKA**

**KRAPINSKO-ZAGORSKA ŽUPANIJA**

**GRAD PREGRADA**

**G R A D S K O V I J E Ć E**

# Klasa: 602-02/16-01/18

Urbroj: 2214/01-01-16-2

Pregrada, 14. rujna 2016.g.

Temeljem članka 32. Statuta Grada Pregrade (Službeni glasnik Krapinsko-zagorske županije br. 6/13. i 17/13.), Gradsko vijeće Grada Pregrada na 21. sjednici održanoj dana 14.09.2016. godine, donijelo je

**Odluku o Izmjenama i dopunama**

**Odluke**

**o osnivanju Dječjeg gradskog vijeća Grada Pregrade**

**Članak 1.**

Članak 3. st.1. Odluke o osnivanju Dječjeg gradskog vijeća Grada Pregrade ( Službeni glasnik KZŽ 22 /14) mijenja se i glasi**:**

Dječje Gradsko vijeće čini po 1 predstavnik svakog razrednog odjeljenja od IV. do VII. razreda Osnovne škole Janka Leskovara Pregrada, po 1 predstavnik IV. razreda pojedine područne škole: Benkovo, Gorjakovo, Kostel, Stipernica i Sopot i 1 predstavnik učenika IV. do VII. razreda Osnovne škole Đure Prejca, Desinić, koji imaju prebivalište na području Grada Pregrade (Vinagora) budući je:

* osnovna škola ustanova od posebnog značaja za svu djecu,
* u školi najlakše osigurati prikupljanje mišljenja i razmjenu iskustava i ideja između

izabranih vijećnika i drugih učenika,

* jedna od uloga škole usmjeravati i osposobljavati učenike za aktivno građanstvo.

**Članak 2.**

Članak 5. Odluke o osnivanju Dječjeg gradskog vijeća Grada Pregrade ( Službeni glasnik KZŽ 22/14) mijenja se i glasi:

Gradonačelnik Grada Pregrada objavljuje datum i vrijeme izbora.

U roku 10 dana od objave organizira se prezentacija akcije : Grad Pregrada –prijatelj djece i izbori za Dječje gradsko vijeće Grada Pregrade za sve učenike iz članka 3. ove Odluke.

U roku 20 dana od dana objave izbora zainteresirani učenici/e dostavljaju svoju kandidaturu u pisanom obliku ravnatelju/ici posredstvom razrednika/ice odjela, na temelju čega ravnatelji/ice objavljuju Liste kandidata na oglasnoj ploči škola i Grada Pregrade kao i na Internet stranicama osnovnih škola i grada.

Predizborna kampanja počinje teći dan nakon objave liste kandidata i traje do dana koji prethodi danu izbora.

Ravnatelj/ica Osnovne škole Janka Leskovara Pregrada donosi odluku o imenovanju Izborne komisije koju čine 3 učenika, i to posebno za odjeljenja IV., V., VI. i VII. razreda OŠ Janka Leskovara i Područne škole: Benkovo, Gorjakovo, Kostel, Stipernica i Sopot.

Ravnatelj/ica Osnovne škole Đure Prejca Desinić donosi odluku o imenovanju Izborne komisije od 3 učenika za učenike od IV. do VII. razreda s područja Vinagore .

Vijećnici se izabiru tajnim glasovanjem uz prisustvo razrednika/ice, koji jamči pravilnost izbora. Rezultati glasovanja unose se u zapisnik, koji potpisuju Izborna komisija i razrednik/ica.

Za vijećnika se izabire kandidat/ica sa najvećim brojem glasova.

U slučaju istog broja glasova dvoje ili više kandidata, izbori se ponavljaju između tih kandidata, neposredno nakon prebrojavanja glasova.

Po završenom glasovanju, zapisnici o glasovanju odmah se dostavljaju Upravnom odjelu za opće poslove i društvene djelatnosti Grada Pregrade, koji iste zajedno sa rezultatima izbora objavljuje na web stranicama i oglasnoj ploči škola.

Sav potreban tiskani material za izbore osigurava Grad Pregrada.

Osnovne škole osiguravaju ostale potrebne uvjete za provođenje izbora (prostor, vrijeme).

**Članak 3.**

Iza čl.9. Odluke o osnivanju Dječjeg gradskog vijeća Grada Pregrade ( Službeni glasnik KZŽ 22/14) dodaje se novi članak 9 a. koji glasi:

Predsjednika Dječjeg gradskog vijeća imenuje Gradonačelnik Grada Pregrade za svaki saziv Dječjeg gradskog vijeća.

**Članak 4.**

Ova odluka stupa na snagu osmog dana nakon objave u Službenom glasniku Krapinsko-zagorske županije.

**PREDSJEDNIK**

**GRADSKOG VIJEĆA**

**Zlatko Šorša**